**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845

Az előterjesztés törvényességi

szempontból megfelelő.

Siófok, 2023. szeptember

**Dr. Boda Zsuzsanna**

jegyző

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2023. szeptemberi soron kívüli, nyílt ülésére**

**Tárgy:** Balatonvilágos Cseresznyés utca 16. szám alatti, 1593/2 hrsz-ú ingatlanon áthaladó 2 darab ivóvíz bekötő vezetékek kiváltása, kivitelezési munkálatainak elvégzésére beérkezett árajánlatok elbírálása, szerződéstervezet jóváhagyása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

Balatonvilágos Község Önkormányzata árajánlatokat kért Balatonvilágos, Cseresznyés utca 16. szám alatti, 1593/2 hrsz-ú ingatlanon áthaladó 2 darab ivóvíz bekötő vezetékek kiváltása, kivitelezési munkálatainak elvégzésére vonatkozóan.

A vezetékek Balatonvilágos, Cseresznyés utca 1584 hsrz-ú ingatlanról indulnak, Cseresznyés utca 16. szám alatti 1593/2 hrsz-ú ingatlanon keresztül a Balatonvilágos 1590 és 1591 hrsz-ú ingatlanokhoz csatlakoznak.

Az árajánlatkérők az alábbi vállalkozóknak kerültek kiküldésre a beszerzési szabályzatnak megfelelően:

* DRV Zrt. (8600 Siófok, Tanácsház u. 7.)
* Ács Tamás Ev. (8200 Veszprém, Radnóti tér 2. 3/76.)
* 2. sz. Mélyépítő Kft. (8600 Siófok, Tanácsház u. 24.)

A vállalkozók megkeresésünkre az alábbi árajánlatot adták:

|  |  |  |  |
| --- | --- | --- | --- |
| **Vállalkozó** | **Nettó** | **Áfa** | **Bruttó** |
| **DRV Zrt.** | 2.189.048 Ft | 591.043 Ft | 2.780.091 Ft |
| **Ács Ákos Tamás E.v.** | 3.080.000 Ft | 831.600 Ft | 3.911.600 Ft |
| **2. sz. Mélyépítő Kft** | 3.600.000 Ft | 972.000 Ft | 4.572.000 Ft |

A legkedvezőbb ajánlatot a Dunántúli Regionális Vízmű Zrt. (8600 Siófok, Tanácsház u. 7.) adta bruttó 2.780.091 Ft összegben.

Balatonvilágos Község Önkormányzata és Intézményeire vonatkozó Beszerzési szabályzat   
VI. fejezet 3.3. k) pontja szerint „*Az Árajánlatot kérő köteles az árajánlatokat azonos tartalommal összehasonlítani, a legalacsonyabb ellenszolgáltatást tartalmazó vagy az összességében legelőnyösebb árajánlatot választani.”*

A bíráló bizottság megvizsgálta a beérkezett árajánlatokat, melyeket formai és tartalmi szempontból megfelelőnek talált, és egyben javasolja a Képviselő-testületnek a legkedvezőbb, a Dunántúli Regionális Vízmű Zrt. által adott (8600 Siófok, Tanácsház u. 7.) bruttó 2.780.091 Ft összegű ajánlat elfogadását. A bírálati jegyzőkönyv az előterjesztés mellékletét képezi.

A bíráló bizottság javaslatán túl, javasolom a vonatkozó Vállalkozási szerződésben foglaltak jóváhagyását, aláírására –összeférhetetlenségi okok miatt - az alpolgármester felhatalmazását. A vállalkozási szerződés az előterjesztés melléklete.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2023. szeptember

Takács Károly Béla

polgármester

**Határozati javaslat**

Balatonvilágos Község Önkormányzat Képviselő-testülete megtárgyalta a „Balatonvilágos Cseresznyés utca 16. szám alatti, 1593/2 hrsz-ú ingatlanon áthaladó 2 darab ivóvíz bekötő vezetékek kiváltása, kivitelezési munkálatainak elvégzésére beérkezett árajánlatok elbírálása, szerződéstervezet jóváhagyása” tárgyú előterjesztést, és az alábbi határozatot hozza:

A Képviselő-testület elfogadja a Balatonvilágos, Cseresznyés utca 16. szám alatti, 1593/2 hrsz-ú ingatlanon áthaladó 2 darab ivóvíz bekötő vezetékek kiváltására beérkezett ajánlatok közül a legkedvezőbb ajánlatot tevő Dunántúli Regionális Vízmű Zrt. ajánlatát bruttó 2.780.091 Ft összegben. A vezetékek Balatonvilágos, Cseresznyés utca 1584 hsrz-ú ingatlanról indulnak, Cseresznyés utca 16. szám alatti 1593/2 hrsz-ú ingatlanon keresztül a Balatonvilágos 1590 és 1591 hrsz-ú ingatlanokhoz csatlakoznak.

A döntés végrehajtásához szükséges előirányzatra az önkormányzat 2023. évi költségvetésében a 052020 Szennyvíz gyűjtése és tisztítása kormányzati funkción rendelkezésre álló 1.360.570 Ft eredeti előirányzathoz bruttó 1.419.521 Ft pót előirányzatot biztosít a működési tartalék terhére.

A képviselő-testület egyidejűleg jóváhagyja a vonatkozó Vállalkozási szerződésben foglaltakat, annak aláírására felhatalmazza az alpolgármestert.

Felelős: Tretykó István alpolgármester

Határidő: értelem szerint